Salam mähriban dostlar, gadyrly watandaşlar, hormatly telekeçiler!
Ine bu gün biz hem ýurdumyzda iň iri önüm öndüriji kärhanalaryň biri bolan
“Täze aý” haryt nyşanly hojalyk jemgyýetiniň önümçilik ýerine geldik.
Geliň häzir bu kärhananyň önümçiligi hem-de eksport tejribesi bilen giňişleýin tanyş bolalyň.
Biziň häzirki söhbetdeşimiz, telekeçi Rejepmyrat Orazowyň “Täze aý” haryt nyşanly konditer önümlerini öndürýän
hususy kärhanasynyň halkara gatnaşyklary bölüminiň eksport işleri boýunça hünärmeni, Allanazar Garajaýew.
Bu önümçilik işini ýola goýmak we diwersifikasiýa ugurlaryny ösdürmek baradaky pikir nähili döredi?
2004-nji ýylda kärhanamyz öz işine başlap,
ilki bilen konditer önümleri, soňra bolsa, ýurdumyzyň ilatynyň islegleriniň artmagynyň esasynda hem
konditer önümlerinden başga-da et önümleri, süýt önümleriniň dürli görnüşlerini öndürmek baradaky netijä gelindi.
Bu bolsa hakykatdan hem, kärhanamyzyň işine we diňe ýurdumyzda däl, eýsem, dünýä bazaryna çykmaga hem uly itergi berdi.
Dünýä bazaryna çykmak diýdiňizdä,
ine şu ýerde Siz haýsy dünýä bazarlaryna çykýarsyňyz we bu bazarlarda öz müşderileriňizi nähili tapdyňyz?
Gowy sorag berdiňiz.
Biziň konditer önümlerini öndürýän kärhanamyzyň önümleri häzirki wagtda ondan gowrak ýurda eksport edilýär.
Ýagny Gazagystan, Özbegistan, Täjigistan, Russiýa Federasiýasy, Gyrgyzystan, Mongoliýa,
Hytaý Halk Respublikasy, Azerbaýjan, Gruziýa, Birleşen Arap Emirlikleri ýaly başga-da birnäçe ýurtlara eksport edilýär.
Ilki bilen daşary ýurtlardan kärhanamyzyň önümlerine isleg bildirýän müşderi tapmak işi dogrudan-da aňsat iş däl.
Ýöne munuň esasy ýoly ilki bilen öz erjelligiň, zähmetsöýerligiň, öz işiňe bolan höwesiň.
Onda soňra iň esasy zat hem şol biziň kärhanamyz daşary ýurtlarda geçirilýän halkara derejesindäki sergilere işjeň gatnaşýar.
Şonuň esasynda daşary ýurtlardan gelýän müşderiler biziň stendimize gelip, önümlerimizi dadyp görüp,
olaryň hiline ýokary baha berýärler hem-de biziň kärhanamyz bilen işleşmeklige uly isleg bildirýärler.
Bu bolsa diňe bir kärhanamyzyň abraýy däl, eýsem ýurdumyzyň abraýy bolup gidýär.
Çünki, gelýän müşderiler ilki bilen, biziň kärhanamyzyň haýsy ýurduň wekili diýip sorag berýärler.
Biz hem şol pursatda uly buýsanç bilen, Türkmenistan diýip aýdyp bilýäris.
Çünki biziň ýurdumyzda eksport üçin, telekeçilik üçin uly mümkinçilikler döredilen.
Siz öz önümleriňizi daşary ýurt bazarlaryna nähili ýagdaýda tanadýarsyňyz
ine şu ugurdaky tejribäňizi biziň bilen paýlaşyp bilersiňizmi?
Edil ýaňky belläp geçişimiz ýaly, islendik telekeçiniň öz önümini daşary bazaryna çykarmak üçin
ilkinji orun daşary ýurtlarda geçirilýän halkara sergilerine gatnaşmak bolup durýar.
Dogry, internet saýtlaryna hem telekeçi öz önümlerini ýerleşdirip bilýär.
Ýöne şu ýagdaýda hem daşary ýurtly müşderiler jaň edip, önümleriň hilini dadyp görmek isleginiň bardygyny bildirýäler.
Şol sebäpli hem ilki bilen daşary ýurtlardaky sergä gatnaşmak her bir telekeçiniň öz önümini eksport etmegine
ilkinji bir ädim bolup durýar.
Siziň önümleriňizi dünýäde öndürilýän beýleki önümlerden nämesi tapawutlandyrýar?
Näme artykmaçlygy bar Siziň önümiňiziň? Şulary aýdyp berseňiz.
Dogry belläp geçdiňiz.
Ine şu biziň önümlerimiziň tapawutly tarapy ilkinji onuň düzümine goşulýan çig mallar hem aýratyn orna mynasyp bolup durýar.
Ilki bilen önümiň hili onuň düzümine bagly bolup durýar.
Şol sebäpli biziň kärhanamyz öz öndürýän önümlerine dünýäniň ýokary hilli çig mallaryndan satyn alýar.
Şol çig mallardan taýýarlanan önümleriň hiliniň ýokary bolýandygyny hem daşary ýurtly müşderiler belläp geçdiler.
Mundan başga-da, tapawutly tarapy, önümiň daşynyň dizaýny bolup durýar.
Mundan başga-da, her bir edilýän önümçilikde höwes gerek, isleg gerek.
Şol sebäpli hem biziň kärhanamyzda zähmet çekýän her bir işgär uly höwes bilen hyjuw bilen zähmet çekýär.
Ine şu ýerde şeýle sorag bersek, halkara hil we howpsuzlyk standartlaryny önümçilik işinde ulanmak
hökmany zatlaryň biri bolup durýar.
Siz önümçiligiňizde halkara hil we howpsuzlyk standartlaryny ulanýarsyňyzmy?
Biziň ähli önümlerimiz ýagny, “Täze aý” haryt nyşanly konditer önümlerini öndürýän hususy kärhanamyzda
200-den gowrak konditer önümlerini öndürilýär we şol önümleriň ählisi hem halkara ISO we Halal sertifikatlaryna eýe bolup durýar.
Sebäbi daşary ýurtly müşderileriň hem, biziň kärhanamyz bilen işleşende ilkinji berýän soraglarynyň biri hem
şol sertifikatlaryň barlygy ýa ýoklugyny soraýalar.
Gaty gowy, ýene şeýle sorag bilen dowam etsek,
kärhanbaňyzyň işiniň önümçilik kuwwaty günlik, hepdelik, aýlyk, ýa-da ýyllyk önümçilik kuwwaty barada
giňişleýin gürrüň beräýseňiz.
Ynha şu, “Täze aý” haryt nyşanly konditer önümlerini öndürýän kärhanamyzda iki sany zawod bar.
Birinjisi, köke önümleri öndürýän - köke, keks, wafli, rulet hem-de başga-da birnäçe dürli görnüşli önümler bar.
Munuň içinde 8 sany liniýa bar, hem-de onuň gündelik önümçilik kuwwaty 110 tonnadan ybarat bolup durýar.
Şu konditer önümlerini öndürýän sehimizde hem 600-den gowarak hünärmen zähmet çekýär.
Mundan başga-da biziň aýratyn ýagny, 2022-nji ýylda açylan,
hem-de dünýä standartalaryna laýyk gelýän enjamlar bilen enjamlaşdyrylan şokolad önümlerini öndürýän kärhanamyz bar.
Onuň önümçilik kuwwaty günde 55 tonnadan ybarat bolup durýar.
Onuň düzüminde şokoladlaryň, marmeladlaryň birnäçe görnüşleri öndürilip halkymyza hem-de dünýä bazarlaryna ýetirilýär.
Ýene belläp geçmeli zatlaryň biri hem, 2022-nji ýylda açylan şokolad önümlerini öndürýän kärhanamyzda
Türkiýäniň hem-de Germaniýanyň ýokary hilli enjamlary ornaşdyrylyp, işler 2 çalşykda alnyp barylýar.
Bu täze kärhananyň açylmagy diňe bir ýokary hilli önümleriň öndürilmegine esas bermän,
eýsem, täze iş orunlarynyň dörap, ilaty iş bilen üpjün etmek boýunça hem, uly ähmiýete eýe bolup durýar.
Düşnükli. Size ýaş telekeçilerimiziň Siziň tejribäňizden nusga almaklary üçin gyzykly bolan soragy beresim gelýär.
Siz eksport etmek üçin nähili resminamalaryň gerekdigini şu ýerde sanap beräýseňiz?
Dogrudanda, eksport etmek üçin ilki bilen, gerekli resminamalarynyň biri müşderi bilen baglaşylan ikitaraplaýyn şertnamaňyz.
Ondan soň ýük ugradylanda ýany bilen bile gidýän inwoýs.
Ýük delilnamasy, hil sertifikady.
Mundan başga-da, spesifikatsiýa gelýär.
Spesifikatsiýa bolanda ilki bilen şol resminamada müşderiniň sargyt eden ähli önümleri görkezilýär.
Olaryň guty sany hem-de her önümiň aýratynlykdaky bahasy we jem bahasy görkezilýär.
Jem bahasynyň aşagyndan hem şol baha san bilen hem-de söz bilen ýazylýar
we şol resminama ikitaraplaýyn hem gol çekilýär.
Siziň pikiriňizçe üstünlikli eksport işi üçin iň möhüm, zerur zat näme diýip hasaplaýarsyňyz?
Ilki bilen eksport işi üçin iň möhüm, zerur zatlaryň biri hem erjellik,
şol işe bolan höwes, ýadowsyz zähmet.
Galyberse-de önümiň hili, onuň daşky görnüşi, hem-de olaryň bahasynyň amatlylygy bolup durýar.
Ine söhbetdeşligimiziň ahyryny şu sorag bilen jemlesek, Siziň geljek üçin nähili meýilnamalaryňyz bar?
Geljekde biziň kärhanamyz, häzirki wagtda, ýaňky belläp geçişimiz ýaly, biziň kärhanamyzda 200-den gowrak konditer önümleri öndürilýär.
Geljekde hem şolaryň sanyny barha artdyrmak, olaryň hilini has-da gowlandyrmak bolup durýar.
Ine, eziz ildeşler, şunuň bilen “Täze aý” haryt nyşanly hojalyk jemgyýetiniň
alyp barýan işleri boýunça taýýarlan söhbetdeşligimizi geçirip gutarýarys.
Hoş sagboluň.